

BIROU RUNOS

**RÂMNICU VÂLCEA Str. DECEBAL Nr. 4A; Tel. 0250 747720; Fax 0250 746504**

*E Mail* : aspj.valcea@aspjvalcea.ro ; [www.aspjvalcea.ro](http://www.aspjvalcea.ro)

**NR. 5104 DIN 8 FEBRUARIE 2022**

**Anunţ:**

Având în vedere prevederile Hotărârii Guvernului României nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare,

**Direcţia de Sănătate Publică**

**organizează concurs pentru ocuparea unui post vacant pe durată nedeterminată de asistent medical generalist cu PL la**

**Laboratorul de diagnostic şi investigare în sănătate publică – Chimie sanitară şi/ sau toxicologie**

**1. Condiţiile generale de participare la concurs:**

a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

b) cunoaşte limba română, scris şi vorbit;

c) are vârsta minimă reglementată de prevederile legale;

d) are capacitate deplină de exerciţiu;

e) are o stare de sănătate corespunzătoare postului pentru care candidează, atestată pe baza adeverinţei medicale eliberată de medicul de familie;

f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;

g) nu a fost condamnată definitiv pentru săvârşirea unei infracţiuni contra umanităţii, contra statuluiori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţie în care a intervenit reabilitarea.

**2. Condiţiile specifice de participare la concurs sunt:**

- diploma de şcoală sanitară postliceală sau echivalentă;

- diploma de studii postliceale prin echivalare conform HGR nr. 797/1997 privind echivalarea studiilor absolvenţilor liceelor sanitare, promoţia 1976-1994 inclusiv, cu nivelul studiilor postliceale sanitare;

- minimum 1 an vechime ca asistent medical generalist într-un laborator de analize medicale;

Concursul constă într-o probă scrisă şi interviu şi se organizează la sediul Direcţiei de Sănătate Publică Vâlcea, str. Decebal nr.4A, astfel:

* proba scrisă – 15 martie 2022, ora 10.00;
* interviul – 18 martie 2022, ora 10.00

Concursul se va desfășura după următorul calendar:

- depunere dosare concurs în perioada 21.02.2022-04.03.2022 inclusiv între orele

08.00 - 14.00;

- selecție dosare – 07.03.2022, ora 10.00;

- afișare rezultate selecție dosare – 07.03.2022, ora 14.00;

- depunere contestații – 08.03.2022, între orele 9.00 – 14.00;

- soluționare și afișare rezultate contestații – 09.03.2022, ora 14.00;

- susținere probă scrisă – 15.03.2022, ora 10.00;

- afișare rezultate proba scrisă -15.03.2022 ora 15.00;

- depunere contestații proba scrisă – 16.03.2022 între orele 9.00 – 12.00;

- soluționare contestații – 17.03.200 între orele 9.00-12.00;

- afișare rezultate contestații – 17.03.2022 ora 13.00;

- interviu – 18.03.2022, ora 10.00;

- afisare rezultate interviu – 18.03.2022, ora 13.00;

- depunere contestații interviu – 21.03.2022 între orele 9.00 – 11.00;

- soluționare contestații – 21.03.2022 între orele 12.00-14.00;

- afișare rezultate contestații – 21.03.2022 ora 15.00;

- afisare rezultat final – 22.03.2022, ora 12.00.

Dosarul de concurs va conţine în mod obligatoriu următoarele documente:

a) cerere de înscriere la concurs adresată conducătorului instituţiei publice (se completează la Biroul RUNOS);

b) copia actului de identitate sau orice alt document care atestă identitatea, potrivit legii, după caz;

c) copie după documentele de schimbare a numelui (dacă este cazul);

d) copiile documentelor care să ateste nivelul studiilor;

e) carnetul de muncă sau, după caz, adeverinţa care atestă minimum 1 an vechime ca asistent medical într-un laborator de analize medicale;

f) copie certificat de membru OAMGMAMR Vâlcea;

g) adeverinţă pentru participarea la concurs eliberată de OAMGMAMR Vâlcea;

h) cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează;

i) adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului;

j) curriculum vitae.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.

În ceea ce priveşte cazierul judiciar, candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a complete dosarul de concurs cu originalul cazierului judiciar, cel mai târziu până la data desfăşurării primei probe a concursului.

Copiile de pe actele prevăzute mai sus se prezintă însoţite de documentele originale, care se certifică pentru conformitatea cu originalul de către secretariatul comisiei de concurs.

Dosarul de concurs se depune la Biroul RUNOS, etaj 1 camera 13, Direcţia de Sănătate Publică Vâlcea.

Tematica şi bibliografia se află la Biroul RUNOS şi pe pagina de web a instituţiei.

Relaţii suplimentare la tel 0250/747720 int. 130.

Persoana de contact: Cristescu Mihaela - consilier, Birou RUNOS.

**DIRECTOR EXECUTIV, ŞEF BIROU RUNOS,**

**DR. MĂRGĂRITESCU LORENA LUCIA EC. PĂSAT ELEONORA**